cyanic-selkie/wikianc huggingface dataset:
Mellotron
Mellotron er eit elektrisk tangentinstrument. Instrumentet er ein avart av Chamberlin som vart funne opp av Harry Chamberlin i 1946, og er ein tidleg forløpar til sampelen. Instrumentet er til dels teknisk vanskeleg å spele på, og nokre av modellane har sine avgrensingar. Dei mest kjende lydane er kor, fiolin (denne lyden vart teke direkte frå Chamberlinen), fløyte og cello, men i prinsippet kunne alle lydar framstellast. BBC nytta seg blant anna av ein Mellotron fx maskin på 1960-talet som inneheldt lydeffektar som tog, fly, dyrelydar, osb.
Verkemåte
Til skilnad frå ein digital samplar som lagar lydane digitalt, spelar Mellotronen av analoge sample. Under kvar tangent er det det eit magnetisk band (tape) som blir drive av ein elektrisk motor via ein valse, og når ein tangent blir trykt ned, blir bandet trykt mot eit avspelingshovud (lydhovud). Kvart band har ei varigheit på åtte sekund, og det er dermed ikkje mogleg å lage tonar av lengre varigheit enn det. Når tangenten så blir sloppe opp blir bandet drege tilbake i ein kassett av ei fjør som er montert i den andre enden.
Idlewild South
Idlewild South er det andre studioalbumet til det amerikanske southern rock-bandet The Allman Brothers Band. Produsenten var Tom Dowd og albumet kom ut 23. september 1970, i USA på Atco Records og Capricorn Records. Etter debutplata deira i 1969, turnerte Allman Brothers Band mykje i USA for å marknadsføre albumet, som selde heller dårleg. Konsertane deira gav dei likevel eit positivt rykte som spreidde seg til meir kjende musikarar, som Eric Clapton. Han inviterte leiaren i gruppa, Duane Allman, til å bidra til albumet hans Layla and Other Assorted Love Songs i 1970.
Som følgje av dei mange konsertane til bandet vart Idlewild South spelt inn gradvis over ein periode på fem månadar i forskjellige byar, som New York, Miami og heimbyen deira Macon i Georgia. Tom Dowd hadde opphavleg vore ønskt som produsent på debutplata, men var ikkje tilgjengeleg. Songane på Idlewild South vart skrivne medan dei var på turné og testa ut på konsertane. Albumtittelen kom frå kallenamnet dei gav huset dei budde og øvde i på denne tida. Idlewild South inneheld to av dei mest kjende songane til bandet, «Midnight Rider» (seinare ein hit for andre artistar) og «In Memory of Elizabeth Reed», som vart ein av dei mest kjende konsertsongane til bandet.
Mellotron
Artistar
I Noreg var det mellom anna Popol Vuh/Popol Ace og trønderbanda Four Jets og Rei Fox som brukte Mellotron på 1970-talet. Red Fox-keyboardist Leif Roar Øyås brukte mykje Mellotron «live» på scena og spelte mellom anna ein disco-versjon av Beethoven sin 5. symfoni - som var den ultimate nytta av Mellotron M400. Utover andre halvdelen av 1970-talet og på 1980-talet vart Mellotronen bytt ut med rimelegare synthesizerar som Solina String Ensemble og Roland vp-330, og sklei ut av populærmusikken, men fekk ein renessanse på 1990-talet då band som Oasis (til dømes celloen på låten «Wonderwall») og særleg ei rekkje skandinaviske progrockband igjen byrja å bruke han. Band som Landberk, Änglagård, Anekdoten og White Willow er særleg sentrale her. Medan ein seint på 80-talet fekk kasta desse etter seg, førte den nye bølgja av band som atter tok Mellotronen i bruk til at prisen gjekk rett til vêrs. Ein kunne kjøpe ein Mellotron for 3000 kr tidleg på 1990-talet og selje han for 50 000 kr berre nokre år seinare.
Idlewild South
I 2014 kåra Rolling Stone albumet til eit av dei mest banebrytande albuma gjennom tidene på grunn av måten det påverka southern rock.
Thiel Mountains
Thiel Mountains er ei isolert, hovudsakleg snødekt fjellkjede i Antarktis som er 72 km lang. Fjella ligg om lag mellom Horlick Mountains og Pensacolafjella og strekkjer seg frå Moulton Escarpment i vest til Nolan Pillar i aust. Av fjell i fjellkjeda finn ein Ford Massif (2810 moh), Bermel Escarpment og ei gruppe toppar i aust nær Nolan Pillar. Fjella vart observert og først plassert av USARP Horlick Mountains Traverse Party, 1958-59. Fjella vart kartlagd av USGS Thiel Mountains i 1960-61 og 1961-62.
Thiel Mountains vart namngjeven av US-ACAN etter dr. Edward C. Thiel, som var seismolog ved Ellsworth-basen og Pensacolafjella i 1957. Eit drivstoffdepot ligg nær Thiel Mountains for flyreiser mellom Patriot Hills og Amundsen-Scott-stasjonen.
Fylkesveg 632 i Sogn og Fjordane
Trasear: Selje – Skårbø (4,5 km) Leikanger – Hoddevik (13,3 km)
Midéa
Midéa (gresk Μιδέα) er ein landsby og ein tidlegare kommune i periferieininga Argolída i periferien Peloponnes i Hellas. Midéa inngår frå 2011 som ei kommunaleining i kommunen Návplio.
Ved folketeljinga i 2011 hadde kommunaleininga Midéa 5 631 innbyggjarar, medan tettstaden med same namn hadde 356 innbyggjarar.
Johannes Kummeneje
Johannes Hansen Kummeneje  var ein lærar, lensmann og Venstre-politikar frå Skjåk, som representerte Finnmark på Stortinget 1919-24.
Han var fødd på ein husmannsplass i Skjåk. Foreldra var ugifte og av husmannsætt. Sjølv voks han opp på ein annan husmannsplass, Kummestugu eller Kummeneie, saman med mor si og anna slekt.
Etter allmugeskulen gjekk Kummeneje to år på den høgre allmennskulen i Vågå. Der etter nytta han seg av ordninga som var blitt innført med fri lærarutdanning ved seminaret i Tromsø, dersom ein lærte seg samisk og tok pliktår som lærar i Finnmark.
Kummeneje tok eksamen ved seminaret i 1877 og var dei neste ni åra lærar i Talvik i Finnmark. I 1886 tok han over lensmannstillinga i Talvik og vart verande lensmann i 39 år til 1925. I den same perioden frå 1886 dreiv han gardsbruket Klokkerstad. Perioden 1884-94 var han i tillegg heradskasserar.
Kummeneje var heradsstyremedlem i Talvik frå 1883 til 1919, og hadde attåt fleire andre offentlege tillitsverv. Perioden 1919-21 var han stortingsrepresentant frå einmannskrinsen Vestfinmarken, vald for partiet Venstre. Den etterfylgjande tingbolken, 1922-24, var han fyrste varamann frå Finnmark fylke, møtte meste tida av bolken. På Stortinget var han medlem i Kyrkje- og skulekomiteen og sidan Næringskomiteen.
Kjelder
lokalhistoriewiki
Reidar Andreassen
Reidar Andreassen frå Herefoss er ein tidlegare langrennsløpar og friidrettsutøvar, som vart noregsmeister både i vinter- og sommaridrett. Han representerte Herefoss Idrettslag i vinteridrett og idrettslaget BUL i Oslo i sommaridrett.
Ski
Reidar Andreassen vart noregsmeister på 50 km langrenn to gongar, 1958 og 1960. I 1958 vann han med over fem minuttars margin til sølvmannen Ådne Mykland. Året etter fekk han sølv på tremila i NM, på tungt føre kom han inn bak Sverre Stensheim, men framom Harald Grønningen. Sesongen etter fekk han revansje på femmila under noregsmeisterskapen, då han slo Stensheim med 1 minutt og 24 sekund. Han vart premiert 13 gongar i Holmenkollrenna, men var aldri betre enn nummer fem.
Friidrett
Andreassen vart sølvmedaljevinnar under noregsmeisterskapane 1957 og 1958, begge gongane på 3000 meter hinder. Første gongen måtte han sjå seg slått av kongepokalvinnaren det året, Ernst Larsen, som vann med over 20 sekundar betre tid enn Andreassen. Andre gongen var det Ragnvald Næss som vann distansen. Sommaren 1960 vart Andreassen noregsmeister på 10 000 meter baneløp, eit halvt år etter NM-femmilssigeren som han hadde vunne i vintersesongen. Han spurstlo Ola Tellesbø og vann med tida 30.05.0. Andreassen deltok i seks landskampar for Noreg i friidrett.
I 1963 sette Andreassen ny rekord i Besseggløpet over fjellryggen Besseggen i Vågå kommune i Oppland fylke, på tida 1.16,48.
Andreassen vart i 1960 tildelt Egebergs Ærespris.
Vostok subglasiale høgland
Vostok subglasiale høgland er eit subglasialt høgland som strekkjer seg austover frå Gamburtsev subglasiale fjellkjede. Høglandet vart skissert av ekkoloddundersøkingar utført av Scott Polar Research Institute (SPRI)-National Science Foundation (NSF)-Technical University of Danmark (TUD) 1967–79, og kalla opp etter «Vostok», flaggskipet til den første russiske antarktisekspedisjonen, 1819-21 leia av Faddey Bellingshausen.
Kjelder
''
Don't Cry Now
Don't Cry Now er det fjerde studioalbumet til Linda Ronstadt og det første studioalbumet hennar for Asylum Records, etter seks album for Capitol Records inkludert tre som medlem av Stone Poneys.
Bakgrunn
Songane på Don't Cry Now vart produsert individuelt, somme av John Boylan, som produserte det førre albumet hennar, Linda Ronstadt; somme av songaren og låtskrivaren J.D. Souther og for første gongen somme av den britiske musikaren Peter Asher, som skulle kome til å produsere dei mest populære albuma hennar framover.
Albumet inneheld tre songar skrivne av Souther. Souther og Ronstadt vart kjærastar og han skreiv fleire songar for ho. I tillegg spelte ho ein song skriven av Randy Newman, ein coverversjon av ein Neil Young-ballade, ein song av The Flying Burrito Brothers, og ein versjon av Eagles-songen «Desperado», som bandet hadde gjeve ut tidlegare på året.
Exciter av Judas Priest
«Exciter» er ein song av det britiske heavy metal-bandet Judas Priest frå 1978 på albumet Stained Class. Det er opningssporet og eit tidleg døme på speed metal.
Don't Cry Now
Bakgrunn
Sjølv om Don't Cry Now markerte starten på ein lang periode på Asylum for Ronstadt, måtte ho gje ut det neste albumet sitt, Heart Like a Wheel, på det førre selskapet sitt, Capitol, for å oppfylle kontraktsvilkåra der.
Exciter av Judas Priest
Rettssak i 1990
Under det sivile søksmålet mot bandet i 1990, der dei vart skulda for å plassere skjulte meldingar i songane sine som fekk ungdom til å ta livet av seg, vart «Exciter» spelt av baklengs i retten. Vokalisten Rob Halford synte med dette at når songen blir spelt baklengs verkar det som det vert sagt «I asked for a peppermint, I asked for her to get one.» Dette synte for retten at alle songar som vert spelt baklengs kan innehalde setningar som vert forma av hjernen. Det same gjaldt «Better By You, Better Than Me», som hadde ein lyd som kunne tolkast som «do it».
Don't Cry Now
Mottaking
Don't Cry Now kom ut hausten 1974 og debuterte på Billboard-albumlista seint i oktober, der det nådde 45. plassen, som var den høgaste plasseringa hennar til då i karrieren. Albumet selde jamt og trutt og låg på lista i over eitt år. I tillegg til «Desperado», gav Asylum ut to andre singlar. Den første, «Love Has No Pride», vart opphavleg spelt inn av Bonnie Raitt, og nådde 51. plassen på Billboard Hot 100 og vart ein topp 10-hit på Easy Listening-lista i Canada. Songen vart etter kvart ein av signaturlåtane til Ronstadt og var med på det bestseljande samlealbumet hennar Greatest Hits. Den andre, «Silver Threads And Golden Needles», var den andre innspelinga Ronstadt gjorde av songen, etter at ho tidlegare hadde gjeve ut songen på debutalbumet sitt, Hand Sown ... Home Grown i 1969. Denne gongen nådde songen 67. plassen på Hot 100 og vart den første av meir enn 20 hittar som gjekk inn på Hot Country Songs-lista, der han nådde 20. plassen våren 1974.
Don't Cry Now vart det andre albumet til Ronstadt som selde til gullplate og vart etterfølgd av det store gjennombrotet hennar, Heart Like a Wheel.
Medverkande
Frå plateomslaget:
Revival (Love Is Everywhere)
«Revival», stundom oppført som «Revival (Love Is Everywhere)», er ein song av det amerikanske rockebandet The Allman Brothers Band. Det var den første singelen deira frå det andre studioalbumet, Idlewild South (1970), gjeve ut på Capricorn Records. Songen vart skriven av gitaristen Dickey Betts, den første han skreiv for gruppa.
Det var de første Allman Brothers-songen som gjekk inn på singellista og nådde 92. plassen på Billboard Hot 100 tidleg i 1971.
Ar Rawdah i Sana
Ar Rawdah er ein landsby vest i det sentrale Jemen. Han ligg i Sana guvernement.
I'll Find My Way Home
Songen er seinare spelt inn av mange andre artistar, som Demis Roussos, Chayanne, Gregorian og Project Pitchfork.
Songen vart nytta i filmen The Challengers.
The Impossible Dream (The Quest)
«The Impossible Dream (The Quest)» er ein popsong skriven av Mitch Leigh, med tekst skriven av Joe Darion. Songen er den mest populære songen frå Broadway-musikalen Man of La Mancha frå 1965 og vart òg nytta i filmen frå 1972 med same namn med Peter O'Toole.
Songen vert sungen ein gong i musikalen av Don Quixote når han står ei natt over rustningen sin, som svar på spørsmålet til Aldonza (Dulcinea) om kva han meiner med «following the quest» (å vere på søken). Han vert delvis sungen opp att tre gonger - siste gong av fangane i fangekjellaren då Miguel de Cervantes og tenarane hans set opp den klaffebruliknande trappeoppgangen til fengselet før rettssaka til den spanske inkvisisjonen.
Leif Haugen
Leif Haugen var ein norsk langrennsløpar, som vart noregsmeister på tremila i 1948. Han var både fødd og døydde på Lillehammer, og representerte Mesnalien Skilag og seinare Lillehammer Skiklub.
Aktiv
Haugen deltok på alle tre distansane under NM på ski 1946, der han vart nummer seks, sju og ni på 18 km, 30 km og 50 km. Seinare i sesongen kom han på tredjeplassen på femmila i Holmenkollen, eit slags noregsmeisterskap det og, sidan det var berre nordmenn som stilte til start. Arve Ulseth, som vann rennet, slo Haugen med fem-og-eit-halvt minutt.
I 1947 hadde Haugen framgang i langrennsløypa og fekk bronsemedaljen på 30 km og kom på femteplass på 50 km. På femmila i Holmenkollen vart han nummer fire. Under på NM på ski i 1948 gjekk han på 30-kilometeren sitt livs løp i løypene heime på Lillehammer. Med tida 1.42.48 slo han andremann, Olav I. Hagen, med 1 minutt og 44 sekund. Han deltok for Noreg under vinter-OL 1948 i St. Moritz på 50 km. Etter 40 km passerte han på åttande beste tid, men braut få km seinare.
Haugen deltok i 1950 i sine siste NM-renn og vart nummer fire på 18 km og åtte på 30 km.
Kylie: The Albums 2000–2010
Produksjon
Samleboksen inneheld følgjande album:
Agăș
Agăș (ungarsk Ágas) er ein kommune i Bacău fylke i Romania.
Hulda Holtvedt
Hulda Holtvedt er ein norsk politikar for Miljøpartiet Dei Grøne (MDG). Ho var talsperson for Grøn Ungdom frå 2017 til 2021, ungdomsorganisasjonen til MDG.
Agăș
Busetnader
Agăș er ein comună (landkommune) med desse busetnadane:
Hulda Holtvedt
Holtvedt er oppvaksen i Oslo og har skulegang frå Oslo katedralskole. Ho har tidlegare vore fylkesleiar i Oslo Grøn Ungdom.
Holtvedt var vararepresentant nr. 3 for Oslo til Stortinget for perioden 2017–2021. I 2019 vart ho vald inn i Oslo bystyre, der ho sit i helse- og sosialutvalet.
Fylkesveg 633 i Sogn og Fjordane
Fylkesveg 633 i Sogn og Fjordane går mellom Leikanger og Borgundvåg, og mellom Dragesvingen og Honningsvåg i Selje kommune.
Trasear: Leikanger – Borgundvåg (6,0 km), Dragesvingen – Honningsvåg (16,9 km)
Pérdika
Pérdika (gresk Πέρδικα) er ein landsby og ein tidlegare kommune i periferieininga Thesprotía i Ípiros i Hellas. Pérdika inngår frå 2011 som ei kommunaleining i kommunen Igoumenítsa.
Ved folketeljinga i 2011 hadde kommunaleininga Pérdika 1 613 innbyggjarar, medan tettstaden med same namn hadde 1 476 innbyggjarar.
Lennart Hedmark
Lennart Per-Olav Hedmark er ein svensk tidlegare friidrettsutøvar frå Skellefteå som hevda seg i både spjutkasting og i mangekamp. Han vann sølvmedaljen i tikampen under europameisterskapen 1971 i Helsinki.
Ar Rawnah
Ar Rawnah er ein landsby vest i det sentrale Jemen. Han ligg i San‘a’ guvernement.
Lennart Hedmark
Aktiv
Hedmark vart svensk spjutmeister tre år i rad; 1963-65. Han vart i 1965 tredjemann i øvinga ved universiaden i Budapest, men lukkast ikkje ta medalje i den nordiske meisterskapen i Helsinki. Sin personlege rekord i spjutkasting sette han i Modesto i California i mai 1966, der spjutet landa på 81,94 meter.
Frå 1967 satsa Hedmark på mangekamp og vart svensk meister i tikamp fyrste gongen. Sidan vann han tikampen i SM åra 1968, 1970, 1971, 1973–75 og 1977. Han sikra seg òg fem nasjonale gullmedaljar i femkamp; 1971–73, 1975, 1977. I 1968 forbetra han den svenske tikamprekorden til 7 625 poeng då han vart nordisk meister i Reykjavik, og han kom på 11. plass ved Sommar-OL i Mexico-byen. Året etter vart han sjuandemann i EM 1969 i Aten.
År 1970 tok Hedmark steget opp i verdseliten i tikamp. Under ein landskamp mot Estland i Stockholm i juli månad sanka han 8 011 poeng, det sjette beste resultatet i verda det året. I september månad vann han sølv ved universiaden i Torino, slått av Mykola Avilov frå Sovjetunionen med 20 poeng. Også ved EM 1971 i Helsinki tok Hedmark sølvmedaljen, samstundes forbetra han sin nordiske rekord til 8 038 poeng. Både under Sommar-OL 1972 i München og i EM 1974 i Roma gav han opp etter den tredje øvinga.
Midt i juni 1973 gjennomførte Hedmark sin beste tikamp noko gong. I heimlege Sollentuna plukka han 8 188 poeng. Under dei olympiske sommarleikane 1976 i Montreal enda han på åttandeplassen.
Barringtonia asiatica
Barringtonia asiatica er ein art i planteslekta Barringtonia som veks i tropiske mangrovehabitat ved kystar og øyar i Indiahavet og det vestlege Stillehavet frå Zanzibar og aust til Taiwan, Filippinane, Fiji, Ny-Caledonia, Solomonøyane, Tuvalu, Cookøyane, Wallis og Futuna og Fransk Polynesia.
Krafse
Krafse (stundom òg kalla gravse) er ein reiskap som er samansett av eit breitt blad av jarn i svak boge, festa vinkelrett øvst på midten til eit solid skaft av tre, esla til å skrape jord, grus og sand med for å jamne ut eller flytte slik masse med handemakt. Krafsa vert ofte nytta i kombinasjon med eit trau, eit jarnbrett med sidehandtak som ein skrapar massen inn på, for deretter å fylle han i ei vogn eller trillebår, eller for å bere han på krafsebrettet til ein annan stad i nærleiken.
Barringtonia asiatica
Det er også kjend som box fruit, fish poison tree, og sea poison tree på engelsk og under lokale namn som filippinsk botong og bitoón, indonesisk butun og keben malayisk putat og pertun, malayalam nirppazha ('vassfrukt'), tamil samudrapazham ('sjøfrukt') og polynesisk futu, hutu eller avleiingar, noko som er opphavet til namnet på øya Futuna.
Krafse
Nemninga krafse vert på sine stadar òg nytta om ei lita rive med grove tindar.
Barringtonia asiatica
Skildring
Treet er lite til middels stort, med høgder på mellom 7 og 25 meter. Blada er smale og omvendt eggforma med ei lengd på 20–40 cm og ein breidd på 10–20 cm.
Treet har store, rosa-kvite, duskforma blomar. Dei har ei sterkt søt lukt som lokkar til seg pollinerande møllar og flaggermyser om natta.
Frukta er kjenneteikna av relativt skarpe kantar som gjer ho nokså firkanta og boksaktig i eine enden. Den andre enden som er festa til treet er meir runda. Frukta har ein diameter på 9–11 cm. Eit tjukt, svampaktig og fiberrikt lag dekkjer eit frø med ein diameter på 4–5 cm.
Spreiing
Frukta blir spreidd på same måte som kokosnøtt, av havstraumar. Ho har svært god flyteevne og er motstandsdyktig mot vatn. Frukta kan overleva i havet i opptil femten år. Planten var ein av dei første til å etablera seg på Anak Krakatau då øya oppstod etter Krakatau-utbrotet. Frøet spirer etter at frukta blir skylt på land og gjennombløytt av regn.
Bruk
Alle delane av treet er giftige. Det inneheld mellom anna saponinar. Fruktene er giftige nok til å kunna brukast som fiskegift. Pulver laga av frøa har blitt brukt til å lamma eller drepa fisk, til dømes ved å kvela han medan fiskekjøtet blir verande etande.
Barringtonia asiatica er utbreidd i malaysiske mangrovar og våtmarksområde som Kuching og Bako nasjonalpark. Treet blir dyrka langs gater som skugge- og prydtre i nokre delar av India, særleg på søraustkysten.
Taksonomi
Typen for arten blei sanka av botanikaren Pehr Osbeck på ein sandstrand på Java. Han blei seinare skildra og gjeven sitt opphavlege vitskaplege namn, Mammea asiatica, av Carl von Linné i Species Plantarum i 1753.
Ruka Norimatsu
Ruka Norimatsu er ein japansk fotballspelar.
Miditerranean Pads
Miditerranean Pads er det 21. albumet til Klaus Schulze. Det kom ut første gongen i 1990 og igjen i 2005. Det var den første av to nyutgjevingar av Schulze som ikkje kom med bonusspor (den andre er Dosburg Online), men det første sporet er forlenga med to minuttar.
Whitmore Mountains
Whitmore Mountains er ei isolert gruppe fjell i Vest-Antarktis som består av tre fjell og ei gruppe nunatakar som strekkjer seg over 24 km. Gruppa vart vitja og kartlagd den 2. januar 1959, av William H. Chapman, kartograf med Horlick Mountains Traverse Party (1958-59). Fjella vart namngjevne av Chapman etter George D. Whitmore, topografisk sjefsteknikar i US Geological Survey (USGS), som var medlem av arbeidsgruppa for kartografi i Scientific Committee on Antarctic Research.
Miditerranean Pads
Albumet inneheld tre spor, der «Decent Changes» lengste er på over 31 minuttar med eit frodig musikalsk landskap. På «Miditerranean Pads» er det nytta piano og ei sopransongarinne som hovudinstrument. Tempoet er òg langt langsamare.
Whitmore Mountains
Fjell i Linck Nunataks, Mount Radlinski og Mount Seelig.
Mickey McGee
William Michael «Mickey» McGee var ein USA-amerikansk trommeslagar.
Medan han turnerte med bandet Goose Creek Symphony møtte McGee Linda Ronstadt, som han seinare spelte for på både plate og på scenen. Han spelte så for Jackson Browne og vart medlem av Flying Burrito Brothers frå 1975 til 1981. Han var òg medlem av Juice Newton & Silver Spur.
McGee har òg spelt for Maureen McGovern, Chris Darrow, Keith Moon, Michael Dinner, Rick Nelson og J.D. Souther.
McGee har turnert med Bobby Gentry, Linda Ronstadt, Ricky Nelson, Billy Joel, Juice Newton, Jackson Browne, J.D. Souther, Warren Zevon og Chris Darrow.
Han døydde som følgje av COVID-19 den 20. juli 2020.
Ar Rihabi
Ar Rihabi er ein landsby vest i det sentrale Jemen. Han ligg i San‘a’ guvernement.
Fylkesveg 661 i Sogn og Fjordane
Fylkesveg 661 i Sogn og Fjordane går mellom Haugen og Ytre Rød i Eid kommune. Vegen er 15,6 km lang.
Verdscupen i skiskyting 2023
Verdscupen i skiskyting 2023 tok til 27. november 2022 og vart avslutta 19. mars 2023. Turneringa omfatta 21 individuelle tevlingar for menn og 20 for kvinner, samt ei rekke stafettar. Renna fann stad i Kontiolahti i Finland, Hochfilzen i Austerrike, Le Grand-Bornand i Frankrike, Pokljuka i Slovenia, Ruhpolding i Tyskland, Antholz i Italia, Nové Město na Moravě i Tsjekkia, Östersund i Sverige og Oslo i Noreg.
Dei mannlege utøvarane tevla i tre 20 km normalprogram, sju stk 10-kilometer sprint og like mange jaktstartar à 12,5 km, samt fire 15 km-lange fellesstartar. I tillegg vart det arrangert fem stafettar over 4 x 7,5 km. Med sine 16 rennsigrar var Johannes Thingnes Bø frå Noreg vann verdscupen for fjerde gong, medan landsmennene Sturla Lægreid og Vetle Sjåstad Christiansen kom på andre- og tredjeplass.
Kvinnene tevla i tre 15 km normalprogram, sju stk 7,5 km sprint-tevlingar, seks jaktstartar à 10 km og fire fellesstartar à 12,5 kilometer. I tillegg vart det arrangert fem stafettar over 4 x 6 km. Frankrikes Julia Simon sikra seg det største IBU-trofeet, med god margin til italienarane Dorothea Wierer og Lisa Vittozzi som vart nummer 2 og 3 i turneringa.
Knittelfeld
Knittelfeld er ein by og ein kommune i distriktet Murtal i forbundslandet Steiermark i Austerrike. Kommunen har ei flatevidd på 13,9 km² og i kring 12 600 ibuarar. Byen Knittelfeld ligg på ei slette i fjelldalen Murtal, 645 meter over havet.
Kristen Kvello
Kristen Kvello var ein norsk langrennsløpar, trenar og idrettsleiar. Han vart norsk meister på 50 km i 1957. Kvello var fødd i Nesna og oppvaksen i Selbu. Som aktiv skiløpar representerte han Mebondens Idrettslag og seinare BUL Oslo.
Langrennsløpar
Kvello vart norsk meister på 3 x 10 km stafett i 1952 og 1953, der han representerte Sør-Trøndelag skikrins. Individuelt vart han i 1953 nummer 10 på 18 km. Han utdanna seg ved Statens gymnastikkskole i 1954 og arbeidde dei neste fire åra som idrettsoffiser. I 1956 kom han på ein delt sjuandeplass på femmila i Holmenkollen, nærare elleve minuttar bakom den suverene vinnaren, Arvo Viitanen frå Finland.
Langrennsløparen Kvello nådde toppen i 1957-sesongen. Fyrst tok han bronsemedaljen på 30 km under ski-N i Mo i Rana, før han seinare i sesongen vart han norsk meister på 50 km. Femmila vart då avvikla på Rena, der Kvello gjekk i mål på sluttida 3.28.31 og slo dermed Magnar Ingebrigtsli med 13 sekundar. Kvello deltok for Noreg på 50 km i VM 1958 i Lahti, men braut løpet.
Langrennstrenar
Sommaren 1958 la Kvello opp som aktiv skiløpar for å verte rikstrenar i langrenn. Han vart då første rikstrenaren sidan Arne Rustadstuen i sesongen 1939/40, og den første på heilårsbasis. Norske langrennsløparar hadde etter verdsmeisterskapen berre ein fjerdeplass på 4x10 km stafett å vise til, og det vart samla inn pengar for å satse på langrennssporten. Kvello starta trenarkarrieren med å reise rundt for å få innblikk i treningsprinsipp, han besøkte Finland og Sovjetunionen. Kvello hadde ein lun veremåte og la vekt på trivsel og godt humør på landslaget. I Kvellos tid som landslagstrenar vann norske utøvarar medaljar i alle dei tre internasjonale meisterskapane, OL 1960, VM 1962 og OL 1964. Kvello avslutta trenarjobben i 1964, og vart etterfylgd som rikstrenar av Oddmund Jensen.
Frå 1977 til 1981 var Kvello redaktør for Norges Skiforbund sitt blad Skiidrett. Perioden 1977-82 var han medlem av langrennskomiteen i det internasjonale skiforbundet, FIS. Kvello var speaker på mange idrettsarrangement, mellom anna under VM 1982 i Holmenkollen der dottera Berit Aunli tok tre gull.
Mott av Mott the Hoople
«All the Way from Memphis», ei redigert utgåve som kom ut på singel, vart mykje spelt på radio i USA og skaffa dei mange fans der, i tillegg til at han gjekk inn på UK Singles Chart.
Plateomslag
Albumet hadde ulike plateomslag i Storbritannia og USA, i tillegg til ommastra spor på somme utgåver. Det amerikanske omslaget syner eit bilete av dei fire bandmedlemmane med ordet «MOTT» over og «Mott The Hoople» skriven inne i O-en. Det britiske omslaget bestod av ein illustrasjon basert på ei byste av den romerske keisaren Augustus og namnet skriven i 1920-tals Art Deco-font på eit gjennomsiktig plastomslag. Keisaren dukka opp att på innsida av omslaget til The Hoople, det neste og siste albumet deira. Ei ommastra og utvida utgåve av albumet kom ut på Columbia/Legacy i USA i 2006.
Mottaking
I 2003 vart albumet rangert på 366. plassen på lista til Rolling Stone over dei 500 beste albuma gjennom tidene, men vart flytta ned til 370. plassen på den reviderte lista i 2012. På lista deira frå 2020 var ikkje albumet med.
Innhald
Alle songar skrivne av Ian Hunter, utanom der andre er nemnde.
Salslister
Album
Whatever Happened to Slade
Whatever Happened to Slade er det sjuande studioalbumet til den britiske rockegruppa Slade. Det kom ut 21. mars 1977 på Barn Records, men gjekk ikkje inn på den nasjonale albumlista. Då albumet kom ut var populariteten til Slade dalande, til liks med platesalet deira, noko dei anerkjente i tittelen til albumet. Glamrockrørsla, som Slade vart assosiert med, hadde døydd ut, og karrieren til andre glamrockartister som Mud, Gary Glitter og Sweet hadde òg døydd. I Storbritannia, der Slade tradisjonelt hadde vore mest populær, var dagens mote punkrock. Med dette albumet stod Slade godt fast som ei streit rockegruppe, og glam-uttrykket deira frå tidlegare på tiåret var borte.
Albumet vart møtt med god omtale og støtte frå det engelske punkopprøret. Plata var likevel ein kommersiell fiasko, og dei økonomiske problema til bandet fortsette. I mange år var albumet eit ettertrakta samlarobjekt blant fansen. Likevel er albumet tilgjengeleg i dag på ei CD-utgåve frå 2007 og digitalt. I seinare år vart albumet ein populær handel blant amerikanske musikarar som utvikla det som ville bli kjent som «grunge» sidan både Billy Corgan (Smashing Pumpkins) og Kurt Cobain (Nirvana) omtalte albumet som ein inspirasjon på dei. Albumet vart kåra til det beste av dei tre beste Slade-albuma i Slade Fan Club Poll i 1979.
Høgskolen i Østfold
Høgskolen i Østfold (HiØ) er ein statleg høgskole i Noreg, som vart etablert 1. august 1994. Høgskolen har vel 4000 studentar og 450 tilsette. Den er ein av 22 statlege høgskolar i Noreg og er eit resultat av at fem statlege høgskolar i Halden, Sarpsborg og Fredrikstad vart slått saman som ein del av Høgskolereforma i 1994. Dei fem høgskolane som fusjonerte var Østfold sykepleierskole (etabl. 1955), Halden lærerhøgskole (etabl. 1963), Østfold ingeniørhøgskole (etabl. 1965), Østfold distriktshøgskole (etabl. 1977) og Østfold vernepleierhøgskole (etabl. i 1980).
Whatever Happened to Slade
Bakgrunn
I 1975 følte Slade at den kommersielle suksessen deira hadde toppa seg i Storbritannia og Europa. Etter forslag frå manageren Chas Chandler gjekk bandet med på å flytta til USA, det einaste store territoriet som bandet enno ikkje hadde slått gjennom. Bandet heldt ut i USA i nesten to år, og spelte inn det soul-påverka albumet Nobody's Fools (1976). Sjølv om bandet ikkje oppnådde mykje radiospeling og platesal i USA, vart ryktet deira som eit påliteleg og spennande konsertband forbetra og bandet kjende seg foryngde.
Høgskolen i Østfold
Høgskolen tilbyr internasjonalisering av studiar. Det er mogleg å ta delar av den ordinære utdanninga i utlandet, eller ein kan halde fram med utdanninga i utlandet etter fullførte studiar på HiG.
Whatever Happened to Slade
Bakgrunn
Slade kom tilbake til Storbritannia i august 1976 for å møta store endringar i den britiske musikkbransjen frå då dei hadde reist. Punkrocken hadde no eksplodert og vorte den dominerande innverknaden på ungdomskulturen og musikkpressa. Trass i ryktet til Slade som eit av dei store høgenergibanda i si tid, hadde Slade vorte irrelevant i dette miljøet. Uansett var Slade fast bestemt på at dei no var eit betre konsertband enn nokosinne og nekta å kaste inn handkledet. Bandet byrja å spela inn det sjuande studioalbumet sitt i august. I følgje Slade Fan Club håpte bandet på å spela inn totalt 16 spor og velja det beste å gje ut på albumet.
Høgskolen i Østfold
Høgskolen sine avdelingar:
Whatever Happened to Slade
Bakgrunn
I januar 1977 gav bandet ut den einaste singelen frå det kommande albumet «Gypsy Roadhog». Etter å ha framført songen i barne-tv-programmet Blue Peter, førte likevel klager om stoffreferansane i songen til at BBC forbaud plata. Som eit resultat stoppa singelen på 48. plassen på singellista. Whatever Happened to Slade kom ut i mars, men klarte ikkje å gå inn på albumlista.
Høgskolen i Østfold
Det er òg etablert samarbeid mellom Universitetet for miljø- og biovitenskap (UMB) på Ås for å utvikle undervisningstilbodet og moglegheitene for innovasjon.
Whatever Happened to Slade
Bakgrunn
Bassisten Jim Lea sa om albumet i biografien Feel the Noize frå 1984: «Det var eit heavy metal-album. Det var ein feil og eg var imot den tittelen.» Hovedvokalist Noddy Holder sa i biografien sin frå 1999 Who's Crazee Now?: «Whatever Happened to Slade var mykje meir rocka enn Nobody's Fools. Det var ein retur til den originale stilen vår». I eit intervju frå 2009 som svarte på fanspørsmål, vart trommeslagaren Don Powell spurt kva Slade-album han ville tilråda til ein ny lyttar som det «definitive studioalbumet av Slade». Han sa: «Whatever Happened to Slade fordi vi på det bestemde tidspunktet ikkje hadde noko å tapa.»
Høgskolen i Østfold
Nasjonalt senter for framandspråk i opplæringa er òg plassert i høgskolen sine lokale i Halden.
Whatever Happened to Slade
Bakgrunn
Under eit spørsmål og svar-arrangement i 2017 med Lea i klubben Robin 2, snakka Lea om albumet: «Whatever Happened to Slade-albumet kom ut av oss på turné i Amerika. Det var mange band der borte som hadde fått denne gitaridentiteten. Det var Allman Brothers med Duane Allman, det var ZZ Top som følgde med, og gitaristen var ein stor ting. Så vi byrja å komma med Whatever Happened to Slade, og eg syntest det var viktig at vi hadde gitarsoloar. Eg arbeidde på dei, og så gjekk vi gjennom det. Dave spelte alt på plata.»
Musikk
Etter den varierte stilen deira på førre album, Nobody's Fools (1976), som inneheldt ein «californisk» lyd og påverknader frå soulmusikk, presenterte Whatever Happened to Slade ein «streit» rockestil, ein stil som ville ha slått albumet ned i den punkrock-fokuserte britiske musikkindustrien på denne tida hadde det hatt meir suksess. AllMusic noterte òg at albumet høyrdest ut som tidlig Kiss, men noterte «det er likevel framleis rein Slade. Dei noterte òg at «songane og spelinga [på albumet] er ganske ute av synet, med monsterriff og ein annan produksjonsstil».
Det første sporet på albumet, «Be», vart populært på konsertane til Slade, og kom ut på det neste konsertalbumet deira Slade Alive, Vol. 2 (1978). For nyhendebrevet til ein fanklubb i 1979, snakka bassisten Jim Lea om sporet og sa «songar som 'Be' er lite konsise, dei er smarte, men ikkje den typen allsong ein høyrer nede på puben.» [13] AllMusic skildra songen som «ulik alle andre bandet hadde gjort».
«Gypsy Roadhog», singelen frå albumet, er ei forteljing om ein amerikansk kokainlangar. Songen hadde spor av countryrock, inspirert av turneen til Slade i Amerika. «One Eyed Jacks with Mustaches» vart populær på konsertane til Slade og kom ut på konsertalbumet Slade Alive, Vol. 2 (1978). AllMusic sa at songen «høyrest ut som klassisk Slade, men nok ein gang ville radio ikkje røra han.» «Dead Men Tell No Tales» har eit lågare tempo og ein tekst basert på gangsterfilmen White Heat frå 1949, med James Cagney i hovudrolla.
Utgjeving
Det hadde ikkje vore noko ny utgjeving frå Slade sidan singelen «Nobody's Fool» hadde kome frå albumet Nobody's Fools i april 1976 til kommersiell fiasko. Den nesten utgjevinga frå Slade var singelen «Gypsy Roadhog» i 1977. Etter at singelen vart utestengd og stoppa på UK Singles Chart, hadde ikkje albumet som følgde så store kommersielle sjansar etter det. Tittel kom frå Chandler etter eit stykke graffiti oppdaga malt på ein bru i London, Whatever Happened to Slade, medan det var meint som ein trassig, ironisk kommentar om fråværet deira frå Storbritannia, vart meir truleg mottatt som ei virtuell innrømming om at bandet ikkje lenger var like populære som før, og få menneske, bortsett frå kanskje berre ein brøkdel av den gamle fanskaren deira, var i humør til å motsei dei.
Whatever Happened to Slade vart ikkje spelt på radio og fekk veldig lite presseomtale. Det klarte ikkje å gå inn på albumlista nokon stad, inkludert UK Albums Chart, og vart det dårlegaste selde plata til bandet til då. Dei få trufaste som tok seg bryet vart likevel overraska over plata. Det vart skildra som «den tyngste, skitnaste (i alle forstand), mest dekadente Slade-musikken nokosinne laga», og at plata fekk «Gypsy Roadhog» til å høyrast ut som «The Teddy Bear's Picnic» og det vart Slade-favoritten til mange kjennarane av alle albuma deira. Det var òg innverknadsrikt på grunge- og alternativ rocke-sjangrane, og både Billy Corgan frå The Smashing Pumpkins og Kurt Cobain frå Nirvana omtalte albumet som ein inspirasjon.
Albumet vart ommastra av Tim Turan på Turan Audio for CD-utgjeving i 2007 på Salvo Records, eit dotterselskap av Union Square Productions, som ein del av ein serie nyutgjevingar av Slade, kjend som «Feel the Noize»-ommastringane. Platenotata i den nye utgåva skildra albumet som «undervurdert».
Mottaking
Etter utgjevinga meinte Sheila Prophet i Record Mirror at albumet var «verd å gje ein snurr». Ho meinte at dei fleste spora var «solide, rockande nummer», men ikkje så «særeigne» som dei tidlegare hittane deira. Ho la til: «Ein del av problemet er at dei ser ut til å prøva for hardt - å legg alt på, i staden for å halda fast i enkelheita. Røysta til Noddy høyrest framleis flott ut, og Dave leverer ein ganske fin gitar, men det er berre for mykje av alt.» Pete Makowski frå New Musical Express skildra albumet som «høg energi på ein primitiv skala», med «sterke melodiar», «mange potensielle singlar» og «interessante» tekstar. Tony Ciarochi frå Fairbanks Daily News-Miner sa at albumet «definitivt slår hardt», og viser «ganske grunnleggande rock 'n' roll», men med «britisk humor og sarkasme», noko som gjer det til ei «forfriskande endring frå den meir inkjeseiande sleggerocken som dominerer i Amerika.»
Geoff Ginsberg frå AllMusic meinte at albumet hadde «litt av Hotter Than Hell, den tidlege Kiss-stilen», men var «framleis rein Slade». Han skildra songane som å ha «monsterriff og ein annan produksjonsstil», og konkluderte med «dette er ei flott plate». Joe Geesin frå Get Ready to Rock! sa at albumet i stor grad fjerna «glam og det som var kitsch» med «røff Slade-aktig rock'n'roll», og la til «det er noko flott, røff gitar her». I 2010 vurderte Classic Rock albumet som «overlegent: rykte-sementerande» og skreiv: «Whatever Happened to Slade tempererer dei etablerte kvalitetane deira med rettferdig indignasjon.» Colin Harper frå Record Collector følte at albumet «viste musklar», hadde amerikansk stadionboogie som «hovudinnverknad» og inneheldt «dei minst sjarmerande tekstane» til Holder.
I 2016 rangerte Nicholas Pell frå LA Weekly albumet som nr. 14 på lista «20 Greatest Classic Rock Albums». Han oppsummerte: «Dette er ikkje berre malen for grunge, det er alt som er godt i hårmetall 10 år for tidleg.» Han la til at «Gypsy Roadhog» og «One Eyed Jacks With Mustaches» som «uomstridelege rockarar», medan han følte at «Dogs of Vengeance» er «det som manglar frå klassisk rockradio».
`Araqah
`Araqah er ein landsby vest i det sentrale Jemen. Han ligg i San‘a’ guvernement.
Ajía Triáda i Argolída
Ajía Triáda (gresk Αγία Τριάδα), ofte omtala med det gamle namnet Mérbaka (gresk Μέρμπακα), er ein landsby i periferieininga Argolída i periferien Peloponnes i Hellas. Ajía Triáda var hovudsete i den tidlegare kommunen Midéa, som no er ei kommunaleining i kommunen Návplio.
Asău
Asău (ungarsk Aszó) er ein kommune i Bacău fylke i Romania.
Busetnader
Asău er ein comună (landkommune) med desse busetnadane:
Ar'arat an-Naqab
Ar'arat an-Naqab eller Ar'ara BaNegev (hebraisk skrift עַרְעָרָה בַּנֶּגֶב, arabisk عرعرة), tidlegare kalla Aroer, is a beduin town (lokal kommune) i Det sørlege distriktet i Israel. Namnet står for «einebærbusken i Negev». Han ligg ikkje langt frå den arkeologiske staden Aroer.
I følgje Israelsk statistisk sentralbyrå (CBS) var folketalet Ar'arat an-Naqab på 13 623 i 2011.
Historie
Før opprettinga av Israel, var Negev-beduinar eit delvis nomadisk samfunn som hadde vore gjennom ein prosess for å bli bufaste sidan osmansk styre i regionen. Dei fleste forskarane er samde i at beduinane kom til Negev kring 1800, men det er spor etter dei tidlegare òg.
Under Det britiske mandatet gav ikkje styresmaktene eit lovverk til å avgjere og bevare kven som eigde landområda. For å få orden på dette vart landpolitikken til Israel i stor grad tilpassa dei osmanske landreguleringane frå 1858 som det føregåande lovverket. Dermed nasjonaliserte Israel det meste av Negev ved hjelp av statlege landreguleringar frå 1969.
Israel heldt fram linja for å få fast bustad for Negev-beduinane, som dei osmanske styresmaktene tvinga på dei, og det omfatta først regulering og flytting. I 1950-åra flytta Israel to tredjedelar av Negev-beduinane til eit område som var under krigsrett.
Det neste steget var å opprette sju kommunar spesielt for beduinane med betre levevilkår, skikkeleg infrastruktur og og gode offentelge tenester innan helse og utdanning. Men ikkje alle beduinane gjekk med på å flytte frå telta sine til leilegheitene og husa som staten hadde laga for dei. Kring 60% av beduinane i Israel bur i planlagde landsbyar som Ar'arat an-Naqab, medan resten bur i ulovlege heimar spredd over heile Nord-Negev.
Frelserens kyrkje i Farsund
Frelserens kyrkje (Frelserens kirke) er ei langkyrkje av stein frå 1785 i Farsund by i Farsund kommune i Agder fylke.
Kyrkja har 380 sitjeplassar. Ho brann i 1901 og vart gjenreist på dei gamle murane.
Kyrkjegarden ligg om lag hundre meter vest for kyrkja.
Fylkesveg 662 i Sogn og Fjordane
Fylkesveg 662 i Sogn og Fjordane går mellom Nordfjordeid og Torheim i Eid kommune. Vegen er 20,2 km lang.
Yuria Obara
Yuria Obara er ein japansk fotballspelar.
Liz Truss
Mary Elizabeth Truss er ein britisk konservativ politikar, og er statsministeren i Storbritannia. Truss har vore i regjeringa sidan 2014, der ho mellom anna var utanriksminister i Boris Johnson-regjeringa. Truss var den 53. statsministeren, og av dette den tredje kvinnelege statsministeren i Storbritannia, etter Theresa May og Margaret Thatcher.
Karriere
Truss blei medlem av Det konservative partiet i 1996.
Parlamentsmedlem
Liz Truss blei vald inn i det britiske parlamentet i 2010 som medlem av det konservative partiet, for valkrinsen Sør-Vest-Norfolk. Før dette var ho mellom anna assisterande direktør i tenketanken Reform.
Frå 2014 til 2016 var ho miljø-, mat- og distriktsminister i David Cameron si regjering.
Då Boris Johnson tok over som statsminister i 2019 etter Theresa May, fortsette Truss i regjering, men no som handelsminister. 15. september 2021 blei ho utnemnd til utanriksminister.
Statsminister
Etter at kampen om å ta over som leiar av det konservative partiet og statsminister i Storbritannia etter at Boris Johnson trekte seg 7. juli 2022, var Truss leiarkandidat. Ho og Rishi Sunak blei dei to gjenståande kandidatane til å ta over i eit val gjort av medlemmane i partiet. 5. september 2022 blei det kunngjort at Truss hadde vunne leiarvalet med 81,326 stemmer mot Sunak sine 60,399.
Liz Truss vart utnemnt som ny statsminister 6. september 2022 av dronning Elizabeth II. På grunn av dronninga si dårlege helse, tok ho imot Truss på Balmoral Castle i Skottland. Det var ei av dronninga sine siste offisielle handlingar før ho døydde to dagar seinare. Truss blei dermed den første statsministeren sidan Winston Churchill som tjenestegjorde under ein annan monark enn Elizabeth II. I dette blei Truss også den siste av femten personar som fungerte som statsminister i Storbritannia under dronning Elizabeth II, etter Winston Churchill, Anthony Eden, Harold Macmillan, Alec Douglas-Home, Harold Wilson, Edward Heath, James Callaghan, Margaret Thatcher, John Major, Tony Blair, Gordon Brown, David Cameron, Theresa May og Boris Johnson.
Strömsund i Storuman kommune
Strömsund er ein liten tettstad i Storumans kommun i Västerbottens län i Sverige, det ligg ved den nordlege breidda av sjøen Storuman.
Handball-NM 1989/Menn
Noregsmeisterskapen i handball 1989 for menn vart vunne av Sandefjord Turn- & Idrettsforening gjennom finalesiger 26 – 25 mot Kragerø Idrettsforening etter ekstraomgangar.
Finalen
Finalen vart avvikla i Skienshallen sundag 10. desember 1989 framfor 4 00 tilskodarar. Kragerø styrte kampen og leia 12-10 ved pause. Også i den andre omgangen leia laget frå Telemark, heilt til ein tabbe førte til at Sandefjord fekk tak i ballen og utlikna til 21-21 eit par-tre sekundar før ordinær tid var ute. Etter to jamne ekstraomgangar kneip Sandefjord kongepokalen med sine 26 mot Kragerøs 25 mål.
The Dresden Performance
The Dresden Performance er det 21. albumet til Klaus Schulze. Det kom ut i 1990 og er det første av sju album frå tidleg i 1990-åra som ikkje er gjeve ut på nytt sidan. Sjølv om albumet vert markndasført som eit konsertalbum, er spor 3 til 5 i røynda studioopptak.
Konsertopptaka er frå 5. august 1989 i Dresden i det som då framleis var Aust-Tyskland. Schulze vart invitert til å spele her og førebudde i tillegg til dei to lange spora han framførte live, fleire studiopptak som òg finst på dette albumet.
`Arjaz
`Arjaz er ein landsby vest i det sentrale Jemen. Han ligg i San‘a’ guvernement.
Handball-NM 1989/Menn
Finalen
Sandefjord sine mål kom frå Henning Haugan (5), Karl Erik Bøhn (5), Knut Arne Iversen (4), John Petter Sando (4), Ole Gustav Gjekstad (3), Erik Holmer (3), Michael Rath (1). Også målvakta Gunnar Fosseng noterte seg for ei skåring.
Arve Muffetangen vart toppskårar for Kragerø med sine 7 nettkjenningar. Dag Sjøstrøm og Simen Muffetangen skåra 6 gongar, medan Bjarne Sten Jørgensen, Kjell Ove Aasen og Espen Eidissen stod for høvesvis 3, 2 og 1 mål.
Fylkesveg 663 i Sogn og Fjordane
Fylkesveg 663 i Sogn og Fjordane går mellom Nor og Skipenes i Eid kommune. Vegen er 5,3 km lang.
The Dresden Performance
Innhald
Disk 1
Disk 2
Ágætis byrjun
Ágætis byrjun (, 'ei god byrjing') er det andre albumet til det islandske post-rock bandet Sigur Rós. Albumet vart sloppe i 1999.
Sigur Rós vann ein "Iceland Music Award" og Shortlist Music Prize i 2001 for dette albumet.
Kjelder
Omsett frå engelsk Wikipedia 08.09.2014, som oppgav desse kjeldene:
Strövelstorp
Strövelstorp er ein tettstad i Ängelholms kommun i Skåne län i Sverige. I 2005 hadde tettstaden 1 012 innbyggjarar.
Viktor Singer
Viktor Singer var ein russisk ishockeyspelar frå ein landsby i Rjazan oblast. Perioden 1965-69 vann han fire VM-gull og OL-gull for Sovjetunionen.
Målvakta Singer vart verdsmeister i 1965, 1966 og 1967, olympisk meister 1968 og verdsmeister 1969. I dei fire fyrste turneringane danna han målvaktspar med Viktor Konovalenko.
Singer spelte 1961-64 for SKA Kujbysjev. Sidan gjorde han teneste i Spartak Moskva til han la opp i 1977. Han vart sovjetisk seriemeister 1967, 1969 og 1976, samt cupmeister i 1970 og 1971.
Balcani
Balcani (ungarsk Balkán), tidlegare Schitu-Frumoasa, er ein kommune i Bacău fylke i Romania.
Busetnader
Balcani er ein comună (landkommune) med desse busetnadane:
Strömsund
Strömsund er ein svensk tettstad i Jämtlands län i Jämtland. Det er Strömsunds kommuns administrasjonssenter og i 2005 hadde tettstaden 3 516 innbyggjarar. Strömsund ligg cirka 100 kilometer nord for Östersund.
Ingeborg Breines
Ingeborg Breines er ein norsk fredspedagog. Ho er seniorrådgjevar for World Summit of Nobel Peace Laureates. Ho var direktør for Women and a Culture of Peace i UNESCO, og frå 2009 til 2016 var ho president i Det internasjonale fredsbyrået.
Utdanning
Breines er cand.philol frå Universitetet i Oslo. Ho har utdanning i filosofi, fransk litteratur,  idéhistorie og kunsthistorie ved Universitetet i Oslo og Université de Nantes.
Den internasjonale mannsdagen
Breines var ein av pådrivarane for etableringa av Den internasjonale mannsdagen mens ho tenestegjorde i UNESCO.
Kinloss
Kinloss (skotsk-gælisk: Cinn Lois) er ein landsby i Moray i Skottland. Han ligg nær kysten, om lag 5 km frå Findhorn og 4 km frå Forres. Ved Kinloss ligg Royal Air Force-flybasen RAF Kinloss, som sysselset 5 000 menneske. Cisterciensarordenen sitt Kinloss kloster vart reist av David I av Skottland i 1150, og ligg no i ruinar.
Ved folketeljinga i 2001 hadde Kinloss 1 931 innbyggjarar.
Sývota
Sývota (gresk Σύβοτα) er ein landsby og ein tidlegare kommune i periferieininga Thesprotía i Ípiros i Hellas. Sývota inngår frå 2011 som ei kommunaleining i kommunen Igoumenítsa.
Ved folketeljinga i 2011 hadde kommunaleininga Sývota 2 640 innbyggjarar, medan tettstaden med same namn hadde 875 innbyggjarar.